
IEVADS
Darbu veikšanas projekts izstrādāts, vadoties pēc liftu montāžas un drošas ekspluatācijas pastāvošajām normām 2016.gada 05. aprīļa LR MK noteikumiem Nr.206 “Liftu un to drošības sastāvdaļu projektēšanas, ražošanas un liftu uzstādīšanas un atbilstības novērtēšanas noteikumi” ar mērķi uzstādīt pasažieru liftu. 
Lifta montētājs objektā veiks pasažieru lifta izgatavošanu, piegādi, uzstādīšanu, dokumentācijas izstrādi, pārbaudi, regulēšanu un nodošanu tehnisko ekspertu komisijai.
Iekārtu standarta garantijas laiks ir 2 (divi) gadi no darbu pieņemšanas - nodošanas akta parakstīšanas dienas.
Piegādātais lifts atbilst standartam LVS EN 81-20, kā arī atbilstošu ES standartu prasībām un lifta pirkuma līguma tehniskajai specifikācijai.

SAGATAVOŠANĀS DARBU APRAKSTS
Pirms darbu uzsākšanas objektā Lifta montētājs ar Galveno būvdarbu veicēju saskaņo lifta iekārtu izkraušanas un uzglabāšanas vietu (aptuveni 4 × 5 m uz vienu iekārtu).
[bookmark: _Hlk156424137]Pirms darbu uzsākšanas pie visām šahtas durvīm jābūt uzstādītiem drošības norobežojumiem ar inventāra margām vismaz 3 līmeņos. Uzņēmējam strādājot liftu šahtās tajās nedrīkst notikt citu darbu veicēju darbi, lifta šahtās nedrīkst atrasties liftam nepiederoši priekšmeti, šahtai ir jābūt sausai un tai jābūt gatavai lifta montāžai. Ja nav drošības šķēršļi darbu uzsākšanai, tad objekta šahtā sāk strādāt lifta montieri, kas attiecīgi instruēti darba drošībā. Visā lifta montāžas laikā lifta šahtā aizliegts atrasties nepiederošām personām.
Pirms liftu uzstādīšanas Lifta montētājs veic lifta šahtas pieņemšanu montāžai, kurā:
• pārbauda lifta šahtas izmērus: šahtas platums, šahtas dziļums, šahtas bedres dziļums, šahtas griestu augstums, pacelšanas augstums;
• pārbauda tīrās (pabeigtās - ar grīdas segumu, kas var būt flīzes, linolejs vai kāds cits materiāls) grīdas atzīmju esamību pie visām lifta šahtas durvju ailēm;
• pārliecinās par lifta šahtas ventilācijas esamību, kas ir ne mazāk par 1% no šahtas horizontālā šķērsgriezuma laukuma;
• pārbauda montāžas āķu esamību un novietojumu atbilstoši iesniegtajiem uzstādīšanas rasējumam;
• pārbauda montāžas platformas esamību un novietojumu atbilstoši iesniegtajam uzstādīšanas rasējumam;
• pārbauda strāvas kabeļa, vājstrāvas ugunsgrēka signalizācijas kabeļa (kabelis ar 2 dzīslām, ar NC kontaktu bez strāvas) esamību un kabeļu garumu pietiekamību;
• pārbauda lifta šahtas temperatūras atbilstību lifta montāžai nepieciešamajai (no +5°C līdz +35°C);
• pārbauda piekļuvi lifta šahtai, pārliecinās, ka ir iespējams droši piekļūt lifta šahtai, ka šahtas piekļuves ceļi ir izgaismoti. Prasības apgaismojumam[footnoteRef:1] – vietas, luksi, IP klase lifta šahtā, montāžas darbu gaitā tiek uzstādīts pastāvīgais šahtas apgaismojums, ko uzstāda Lifta montētājs; [1:  Norādīt vietas, luksus, IP klasi] 

• pārliecinās, ka lifta šahtā nav nepiederošu priekšmetu, piemēram, betonēšanas caurules un elektrības kabeļi u.c.);
• pārbauda, ka šahtas izbūves darbi ir pabeigti;
• pārliecinās, ka lifta šahtas bedre ir tīra, sausa un bez būvgružiem, un tajā neiekļūst ūdens vai citi šķidrumi;
• pārbauda, ka lifta šahtas durvju ailes nav aizkrautas ar būvmateriāliem (ģipškartona loksnes, flīzes, sausie būvmaisījumi u.c.);
• pārbauda šahtas durvju aiļu norobežojumus, ka tie ir uzstādīti visos šahtas stāvos;
• pārliecinās, ka ir iespējams piekļūt visiem lifta šahtas stāviem.
Gadījuma, ja šahtas izmēri neatbilst rasējumos norādītajiem vairāk kā +20/-10 mm vai kāds no minētajiem punktiem neatbilst prasītajam, tad Lifta montētājs sastāda aktu “Pirms lifta montāžas veicamie darbi”, kurā atrunā kādi trūkumi konstatēti un kas jāveic, lai trūkumus novērstu, kā arī nākamo liftu šahtas apsekošanas datumu.

DARBU APRAKSTS

Liftu uzstādīšanas darbi tiek veikti saskaņā ar lifta rasējumiem (Pielikums Nr.1) un ražotāja izstrādāto uzstādīšanas instrukciju,[footnoteRef:2] lifta ražotāja instrukcijā noteiktajā secībā, pielaidēm. [2:  SIA KONE LIFTI LATVIJA, kā KONE Korporācijas meitas uzņēmumam, ir piešķirta ekskluzīva autorizācija pārdot (montēt) KONE zīmola liftu un eskalatoru produktus. Attiecīgi KONE produktu ražotāja montāžas instrukcijas ir daļa no ir paredzētas KONE iekšējai lietošanai (tās izmanto speciāli apmācīti un kvalificēti montāžas speciālisti) un nav paredzētas nodošanai trešajām personām. 
] 

Montāžas darbiem tiek izmantots lifta ražotāja noteikts montāžas aprīkojuma komplekts:
1) Elektriskā trošu vinča TIRAK X 1033 P (c/sp 1000 kg) - 2 kW kopā ar rezerves vinču.
2) Rokas elektroinstruments -1 kW
3) Rokas vinčas 1,5 t 
Atsevišķu būvdarbu veicējam nepieciešamā elektriskā jauda ir 5 kW, 380V uz instalācijas vietu. Elektrības pieslēgšanas vietu norāda Atbildīgais būvdarbu veicējs. Uz montāžas vinčas korpusa tiks nodrošināts marķējums ar pēdējās pārbaudes datumu.
Galvenie lifta montāžas posmi ir: 
Darbavietas sagatavošana
- Darbarīku un materiālu piegāde, novietošana
- Šahtas aizsardzības sietu uzstādīšana
- Montāžas vinčas uzstādīšana.
- Celšanas punktu (montāžas āķu) pārbaude ar slogošanu (skatīt rasējumos)
- Montāžas vinčas pārbaude tiks veikta katru dienu pirms darbu izsākšanas. Vinčas drošības ierīces ir sprūdierīce. Montāžas vinča tiek pievienota pie montējamā lifta uzķērāja mehānisma. Uz montāžas vinčas korpusa ir marķējums ar pēdējās pārbaudes datumu.

Šahtas ģeometrijas pārbaude, lifta uzstādīšanai nepieciešamo izmēru pārbaude, aprēķini lifta uzstādīšanai

Materiālu iecelšana šahtā, novietošana uzglabāšanai
Materiāli šahtā tiek iecelti, izmantojot montāžas vinču Tirak, ievērojot iekārtu maksimālo celtspēju, vinču nostiprināšanas stiprinājumu celtspēju, kā arī izmantojamo šeikeļu, ķēžu, celšanas trošu, celšanas trīšu, āķu un citu celšanas aprīkojuma celtspēju. Veicot celšanas darbus, tiek ņemts vērā arī troses piekāršanas veids un celšanas vinčas novietojums. Veicot celšanas darbus celšanas troses, ķēdes un stropes tiek pasargātas no saskarsmes ar betona, vai kāda metāla vai citu materiālu asajām malām, celšanas laikā zem ceļamās kravas neviens neatrodas.
1. etaps; Uzstāda šahtas bedrē pirmās vadsliedes. Vadsliedes stiprina pie sienas ar speciāliem balsteņiem,( balsteņu izvietojuma solis pa vertikāli norādīts Kone Lifti Latvija tehniskajos rasējumos) ,kas atrodas lifta komplektā. Balsteņi pie sienas tiek stiprināti  ar HSA-BW M12x100 betona enkuriem .
2.	 etaps; Pēc pirmo vadsliežu nostiprināšanas sāk kabīnes montāžu. Šahtas bedrē starp vadslietēm uzstāda kabīnes apakšējo siju. Uz sija tiek uzstādīts kabīnes rāmis, kabīnes grīda.
3. etaps; Pie kabīnes grīdas, speciāli tam paredzētā vietā pievieno ātruma ierobežotāja trosi. Montāžas laikā ātruma ierobežotājs ir iekārts vienā no šahtas montāžas āķiem. Ātruma ierobežotāju pārliek to paredzētā vietā kad tiek uzmontēta pēdējā vadsliedesliede.
Ātruma ierobežotājs aktivizējas, kad tiek pārsniegts lifta nominālais ātrums.
Ja ātrums ir pārsniegts par 10% no nominālā - tiek pārrauta elektriskā drošības ķēde un lifts apstājas.
Ja ātrums ir pārsniegts par 15% - Ātruma ierobežotājs aktivizē ķērājmehānismu, kas nobloķē lifta kustību.
4. etaps; Pēc tam sāk kabīnes sienu paneļu un grieztu uzstādīšanu. Uz kabīnes samontē drošības balustrādi (balustrādes augstumam visu montāžas laiku jābūt 1100 mm) un nostiprina montāžas vinču. Lifta kabīnes jumts tiek izmantots, kā montāžas platforma nākamo vadsliežu uzstādīšanai. 
5.	 etaps; Pēc vadsliežu montāžas, lifta šahtas pēdējā stāvā, tiek uzstādīts lifta  celtnis. Lifta celtnis tiek montēts uz pēdējās vadsliedes, tam paredzētajās atverēs. Celtņa montāžai izmanto ķēdes viču (1,5 T) un montāžas āķus.
6.	 etaps; Šahtas durvju uzstādīšana 
7.	 etaps; Tiek veikta šahtas elektroinstalācija, kas nāk komplektā ar liftu no izgatavotājrūpnīcas. Invektora un vadības skapja uzstādīšana. Vadības bloki un invektori tiek montēti  šahtā uz sienas un savienoti ar spraudņiem.
8.  etaps; Trošu uzstādīšana 
9. etaps; Visu komponentu testēšana, parametru iestatīšana un iekārtas sagatavošana inspekcijai.
10. etaps; Lifta inspicēšana un sertificēšana
Lifta sertificēšana tiek veikta vienas darba nedēļas laikā, pēc liftu durvju ailu un sliekšņu apdares darbu veikšanas un pastāvīgā elektrības kabeļa instalācijas. Liftu nodod kā vienu veselu iekārtu ,sertificētam liftu inspektoram. Liftu paredzēts sertificēt inspicēšanās institūcijā SIA „Rodau”. Lifta valdītājam lifts būs jāreģistrē Bīstama iekārta reģistrā. Liftu var reģistrēt jebkurā no Bīstamo iekārtu inspičešanas institūcijām.

Veicot lifta pirmreizējo tehnisko pārbaudi, uzaicināmi Atbildīgais būvdarbu vadītājs un Būvuzraugu. Lifta pārbaude veicama, pārbaudot nododama lifta atbilstību Ministru kabineta noteikumiem Nr. 679 Liftu un vertikālo cēlējplatformu drošības un tehniskās uzraudzības noteikumi
Pēc montāžas darbu pabeigšanas, Lifta montētājs nodod liftu, kurā ietilpst arī:
- lifta stāva durvju aiļu apdare;
- stāva durvju ugunsdrošā aizdare starp lifta šahtas durvju rāmi un šahtas sienu, atbilstoši lifta stāva durvju ugunsdrošības klasei (ja liftam paredzētas ugunsdrošas šahtas durvis, skatīt lifta tehnisko specifikāciju);
- stāva grīdas apdares pabeigšana līdz stāva durvju slieksnim;
- Šahtas apdares uzstādīšana (metāla karkasa šahtas gadījumā);
- Pastāvīga elektrības pieslēguma nodrošināšana

Lifta kabīnē izvietoti Lifta pasažieriem paredzētie lietošanas noteikumi.

Papildus jānodrošina šādi dokumenti:

- Lifta lietošanas instrukcija
- Lifta periodiskās apskates un tehniskās apkopes žurnāls



